Nhanga muchero unorimwa mumunda panguva yezhizha. Vamwe vanodya mashizha ayo anozivikana nekuti muboora kana maruva acho anonzi mangare anenge aneruvara rweyellow. Muboora unova ndiwo unobereka manhanga unodyarwa kubva mumhodzi dzemanhanga unotambarara woita maruva panova ndipo panozobva manhanga. Nhanga (manhanga kana akawanda) rinobikwa rodyiwa rakadaro kana kuritswanwa roitwa nhopi. Vamwe vano omesa mhodzi vodzikanga vodzvura vogadzira mabumbe. Jekera (Small, tender, young pumpkin (added to spinach in much the same way as tomatoes) apa kureva nhanga dete rinochekerwa mumuriwo sezvinoitwa madomasi. Huvhe kana marovhu (Pulp surrounding the seeds inside a pumpkin) apa kureva zviya zvinowanikwa zvakakochekera pamhodzi dzemanhanga. Vamwe vanoti rovhu. Kubvengenya (shred). Kusesa (to scrape pumpkin) zvichireva kupara nhanga. Mugwanda (Leaves of pumpkin plant, cooked or to be cooked). Chagwanda kana mumhare (Spinach of dried pumpkin leaves dried without first being boiled). Mhunzi kana mhodzi (seed of pumpkin) kureva mhodzi dzemanhanga. Chinyamande (variety of Pumpkin). Dzudzi kana madzudzi (Yellow variety of Pumpkin). Mbomboni, mbambunu kana mbambuni (Variety of Pumpkin - large, light coloured, soft skinned).